stanford-oval/wikipedia huggingface dataset:
יהודה בר
ביוגרפיה

בר נולד בשם יהודה ברינג וגדל בפתח תקווה. עם גיוסו לצה"ל בשנת 1958 במסגרת גרעין נח"ל, התנדב לצנחנים לגדוד הנח"ל המוצנח. בצנחנים בר עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד וכמפקד פלוגה בגדוד. בשנת 1964 פיקד על פלחה"ן צנחנים. במלחמת ששת הימים לחם עם חטיבה 55 בקרב על ירושלים. לאחר מכן שירת כסמג"ד גדוד 890, ובשנים 1972-1970 שימש כמפקד סיירת חרוב. במלחמת יום הכיפורים לחם כסגן מפקד חטיבה 55, בין היתר במבצע אבירי לב. לאחר מכן בשנים 1976-1974 פיקד על חטיבת הבקעה. לאחר מלחמת לבנון הראשונה פיקד על עוצבת הגליל בדרגת תא"ל. בשנת 1985 מונה לראש חטיבת המבצעים במטכ"ל בשנת 1987 מונה לנספח צה"ל באוסטרליה. בשנת 1992 פרש מצה"ל.
בין השנים 1997–2017 שימש כמנכ"ל המרכז הזואולוגי תל אביב - רמת גן.
הערות שוליים

↑  אילן כפיר, החווה הסינית: קרב השריון הגדול בסיני שהכריע את מלחמת יום כיפור, תל אביב: הוצאת ספרית מעריב, 2012, עמוד 182.
↑  יעקב ארז, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1983, כרך 14 -"סיירות ומיעוטים", עמוד 98.
↑  אילן כפיר, "האנציקלופדיה לצבא וביטחון – 'צה"ל בחילו'", הוצאת רביבים (מהדורת מעריב), 1982, כרך רביעי-"צנחנים", עמוד 152.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
More (אלבום)

More (יותר), או בשמו הרשמי - Music From the Film More - הוא אלבום האולפן השלישי של פינק פלויד והפסקול השלם הראשון של הלהקה. האלבום, אשר יצא לאור ב-27 ביולי 1969, ומכיל עיבודים שונים של מוזיקה אשר הופיעה בסרט הצרפתי More בבימויו של בארבה שרדר. בעקבות ההצלחה היחסית של הסרט באירופה, הצליחה הלהקה לחדור בצורה יחסית טובה לתודעה הציבורית האירופית, אך האלבום לא זכה לביקורות אוהדות רבות. בסרט, יש שני שירים אשר לא נכללו בפסקול: Hollywood ו-Seabirds.
רשימת רצועות

כל השירים נכתבו והולחנו על ידי רוג'ר ווטרס (למעט היכן שמצוין אחרת).
| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Cirrus Minor  |   | 5:18 |  |  |  |  |  |  |
| 2. | The Nile Song  |   | 3:26 |  |  |  |  |  |  |
| 3. | Crying Song  |   | 3:33 |  |  |  |  |  |  |
| 4. | Up The Khyber  | ריצ'רד רייט וניק מייסון | 2:12 |  |  |  |  |  |  |
| 5. | Green Is The Colour  |   | 2:58 |  |  |  |  |  |  |
| 6. | Cymbaline  |   | 4:50 |  |  |  |  |  |  |
| 7. | Party Sequence  | ריצ'רד רייט, דייוויד גילמור, ניק מייסון ורוג'ר ווטרס | 1:07 |  |  |  |  |  |  |
כל השירים נכתבו והולחנו על ידי ריצ'רד רייט, דייוויד גילמור, ניק מייסון ורוג'ר ווטרס (למעט היכן שמצוין אחרת).
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 8. | Main Theme  |   | 5:28 |  |  |  |  |  |  |
| 9. | Ibiza Bar  |   | 3:19 |  |  |  |  |  |  |
| 10. | More Blues  |   | 2:12 |  |  |  |  |  |  |
| 11. | Quicksilver  |   | 7:13 |  |  |  |  |  |  |
| 12. | A Spanish Piece  | דייוויד גילמור | 1:05 |  |  |  |  |  |  |
| 13. | Dramatic Theme  |   | 2:15 |  |  |  |  |  |  |
| משך כולל: | משך כולל: | משך כולל: | 44:56 |  |  |  |  |  |  |
שירים > Cirrus Minor

השיר הפותח את האלבום. אורך השיר הוא 5 דקות ו-15 שניות. זה נכתב על ידי רוג'ר ווטרס, אך את השיר מבצעים רק דייוויד גילמור וריצ'רד רייט. השיר די הזוי, איכות פסטורלית, עם צלילי טבע וציפורים (שיהיו גם באלבום הבא של הלהקה Ummagumma בשיר Grantchester Meadows). השיר נכלל גם באלבום האוסף של הלהקה, Relics. השיר אינו מכליל תופים מה שיוצר תחושה לא רגילה. הקודה שלאורגן ההמונד ואורגן הפריסה דומה לחלק ב-A Saucerful of Secrets שנקרא celestical voices (קולות שמימיים). כשאורגן ההמונד מנגן את האקורדים: Em-Bm-D-A-G-D-B. ציוצי הציפורים הם בעצם הקלטה משנת 1961 שנקראת Dawn Chorus.
שירים > The Nile Song

השיר השני באלבום, שוחרר כסינגל. אנדי קלמן מ-Allmusic תיאר את השיר כ: "אחת מההקלטות הכבדות של הלהקה שהוקלטו". האקורד המתקדם נותן סוג של מודולציות, בתחילת ובהמשך השיר יש חזרה עם כל אחד, במחזוריות של שישה מפתחות שונים וכך דועך השיר החוצה.
שירים > Crying Song

השיר הוא בלדה עצלנית פסטורלית, שמכליל שירה "חולמנית" על ידי דייוויד גילמור. השיר מעולם לא בוצע בהופעות של הלהקה. השיר מולחן כמו בלדות פולק רבות, רוב השיר באקורד D. ריצ'רד רייט על הויברפון, דייוויד גילמור על שירה מובילה, גיטרה אקוסטית וגיטרה חשמלית שבסוף השיר. רוג'ר ווטרס על הבס וניק מייסון על תוף הסנר.
שירים > Up The Khyber

השיר כולל סולו תופים, אלתורי פסנתר, קטעי אורגן ואפקטים מוזרים. זהו השיר היחיד של פינק פלויד שבו מייסון ורייט מקבלים קרדיט על שיר יחד. שם השיר היה מין בדיחה וגם הוא נלקח מסרט מ-1968 שנקרא, Carry On... Up The Khyber.
השיר נכלל בסיבוב ההופעות של הלהקה, The Man and the Journey כשהוא נקרא "Doing It!" שמחובר ל-The Grand Vizier's Garden Party מ-Ummagumma ומהפסקול Zabriskie Point עם שיר שנקרא, Heart Beat Pig Meat. השיר היה מנוגן לפעמים בהופעות כחלק מהשיר, Interstellar Overdrive מהאלבום The Piper at the Gates of Dawn.
שירים > Green Is The Colour

שריקה של חליל מנוגנת בשיר על ידי אשתו של מתופף הלהקה ניק מייסון, לינדי. בסיבוב ההופעות של הלהקה, The Man and the Journey השיר הופיע תחת הכותרת, The Beginning. השיר בוצע בהופעות מ-1969 עד 1971. נגינת השיר בפעם האחרונה בהופעות הייתה ב-1971 ביפן ואוסטרליה.
ווטרס אמר על השיר שהוא על להיות באיביזה, המקום בו צולם הסרט More.
שירים > Cymbaline

השיר במקור היה תחת הכותרת, Nightmare שהיה בסיבוב ההופעות של הלהקה, The Man and the Journey משך השיר בהופעה הוא 8 דקות. השיר גם מתייחס לדמות דוקטור סטריינג' ממארוול קומיקס. דוקטור סטריינג' גם הופיע על העטיפה של האלבום השני של פינק פלויד, A Saucerful of Secrets. לשיר היו שתי הקלטות שבהן, דייוויד גילמור מבצע שירה מובילה. השיר כולל כמה כלים שלא כל כך נפוצים בשיריהם של הלהקה כמו תופי בונגו.
שירים > Party Sequence

קטע אינסטרומנטלי קצר הנמשך כדקה. בקטע מופיעים כלי הקשה וחלילית אירית כמו בשיר, Green Is The Colour.
שירים > Main Theme

קטע אינסטרומנטלי שבוצע רק פעמים בודדות בהופעות הלהקה ב-1970. קיימים הבדלים בין גרסת האולפן וגרסאות ההופעה, בהופעה הקטע מוארך יותר ו-ווטרס צורח באמצע השיר (מה שדומה לקטע האינסטרומנטלי, Careful With That Axe, Eugene)., וגילמור מנגן בגיטרת סלייד במפתח המקורי שמוביל לסוף השיר. השיר מנוגן בסרט More כשאחד מגיבורי הסרט סטפן, מחכה שמישהו יאסוף אותו בדרך לפריז. 
השיר מתחיל בגונג על ידי ווטרס ב-0:30, אורגן הפריסה והאקורדים מתקדמים מודאלית. ב-1:12 האורגן נמוג לתוך צליליהם של תופי הבס ונשנה זה דומה לשיר Let There Be More Light. האורגן הפריסה מנגן צלילים גבוהים ומלנכוליים. וכך זה מוביל למוזיקה פסיכדלית עד סוף השיר ב-5:20.
שירים > Ibiza Bar

שיר הארד רוק. השיר נפתח עם ריף שדומה לשיר השני באלבום The Nile Song, אך שלא כמו שיר זה, השיר לא עובר בכמה מפתחות ובסולואי הגיטרה של דייוויד גילמור יש הדים.
שירים > More Blues

קטע אינסטרומנטלי הנמשך 2 דקות ו-12 שניות. הקרדיט על כתיבתו ניתן לכל חברי הלהקה.
שירים > Quicksilver

הקטע הקצר יותר מופיע בסיבוב ההופעות של הלהקה, The Man and the Journey בשם "Sleep". גרסת הסטודיו נמשכת 7 דקות ו-13 שניות, זה 3 דקות יותר מהגרסה המוקדמת. השיר כולל אפקטים, טכניקות של מוזיק קונקרט, הדים, סימן ההיכר של פינק פלויד. שם הקטע הוא בעצם שם אלטרנטיבי לכספית. בסרט More הקטע מתנגן כששתי הדמויות הראשיות משחקות אחת עם השנייה.
שירים > A Spanish Piece

קטע אינסטרומנטלי קצר הנמשך דקה ו-4 שניות. הקטע מאופיין בסגנון פסדובלה וסולו גיטרה בסגנון פלמנקו שבו דייוויד גילמור מדבר. הדיבור של גילמור הוא בסגנון הומוריסטי ונשמע גם דיבורה של אישה שיכורה. גם נשמע לחש שאומר (תרגום: "תעביר את הטקילה, מנואל"). השיר מבוצע בידי דייוויד גילמור בלבד.
שירים > Dramatic Theme

עוד יצירה אינסטרומנטלית שהקרדיט על כתיבתה ניתן לכל חברי הלהקה. השיר הוא מין רפרזה לקטע באלבום Main Theme, אך הסולו של דייוויד גילמור יותר בולט בשיר. השיר נמשך 2 דקות ו-15 שניות.
מבצעים

דייוויד גילמור - גיטרה ושירה
רוג'ר ווטרס - גיטרה בס ושירה
ניק מייסון - כלי הקשה
ריצ'רד רייט - קלידים
רודי גובר

רודי גובר בורגארל (בצרפתית: Rudy Gobert Bourgarel; נולד ב-26 ביוני 1992) הוא כדורסלן צרפתי, המשחק בעמדת הסנטר במינסוטה טימברוולבס מליגת ה-NBA
גובר, בגובה 2.16 מטרים ובעל מוטת ידיים של 2.36 מטרים, זכה בעונות 2018, 2019 ,2021 ו-2024 בתואר שחקן ההגנה של העונה ב-NBA, שיא הזכיות לשחקן יחיד אותו הוא חולק עם דיקמבה מוטומבו ובן וואלאס, וכמו כן, בעונת 2017 היה "מלך החסימות של ה-NBA".
קריירה

גובר נולד בסן-קנטן שבחבל או-דה-פראנס בצפון צרפת. אביו היה גם הוא כדורסלן מקצועי, ששיחק באוניברסיטת מאריסט ובנבחרת צרפת במהלך שנות השמונים.
קריירה > שולה באסקט

גובר החל את הקריירה בקבוצת שולה באסקט מליגת העל הצרפתית. הוא שיחק במדי הקבוצה במשך שלוש עונות, בהן לקח חלק במשחקי הליגה, וביורוקאפ.
קריירה > יוטה ג'אז

גובר העמיד את עצמו לבחירה בדראפט ה-NBA‏ 2013. הוא נבחר בבחירה ה-27 על ידי דנוור נאגטס, שהעבירה אותו בטרייד ליוטה ג'אז מיד לאחר שנבחר. בעונת הרוקי התקשה גובר להשתלב בליגה, ולקח חלק לאורך העונה ב-45 משחקים בהם שותף ל-9.6 דקות למשחק בלבד ובמהלך העונה נשלח לצבור דקות משחק בליגת הפיתוח.
לקראת עונתו השנייה בליגה העלה גובר חמישה קילוגרם וחיזק את רגליו על מנת שיוכל להתמודד טוב יותר עם יריביו מתחת לסלים. הוא החל לתפוס מקום מרכזי יותר בקבוצה, ושותף בכל 82 משחקי העונה הסדירה. עם מעברו של אנס קאנטר לאוקלהומה סיטי ת'אנדר, קודם גובר לחמישייה הפותחת והחל לקנות את מעמדו כאחד משחקני ההגנה הטובים בליגה. הוא סיים את העונה עם ממוצעים של 8.4 נקודות, 9.5 ריבאונדים ו-2.3 חסימות למשחק וסך של 189 חסימות בעונה, שני בליגה רק לאנתוני דייוויס, וסיים במקום השלישי בבחירה לשחקן המשתפר של העונה ב-NBA.
בקיץ 2016 חתם על הארכת חוזה ל-4 עונות נוספות ביוטה, החל מעונת 2017/2018, בסך כ-102 מיליון דולר. במשחק מול דאלאס מאבריקס ב-20 בינואר 2017 קבע גובר שיאי קריירה של 27 נקודות ו-25 ריבאונדים, וכחודשיים לאחר מכן, ב-22 במרץ, שבר את שיאו האישי כשקלע 35 נקודות מול ניו יורק ניקס. את עונת 2016/2017 סיים במקום הראשון בליגה בממוצע חסימות למשחק (2.6), במקום השני באחוזי קליעה מהשדה (66.1%), ובמקום הרביעי בממוצע ריבאונדים למשחק (12.8). בסיום אותה עונה נבחר גובר הן לחמישיית ההגנה הראשונה, והן לחמישיית העונה השנייה.
בעונות 2018 ו-2019 המשיך להציג יכולת גבוהה, בעיקר בצד ההגנתי, ורשם ממוצעים כוללים של 14.9 נקודות, 12.0 ריבאונדים ו-2.3 חסימות למשחק. בשתי העונות זכה בפרס שחקן ההגנה של העונה ב-NBA.
בעונת 2019/2020 נבחר לראשונה בקריירה להשתתף במשחק האולסטאר של ה-NBA, לצד חברו לקבוצה דונובן מיטשל. ב-11 במרץ 2020, מספר דקות לפני תחילת המשחק בין הג'אז לאוקלהומה סיטי ת'אנדר, פורסם כי גובר נדבק בנגיף הקורונה, ובעקבות כך נדחה המשחק. בהמשך החליטה הליגה לדחות את יתר משחקי אותו הערב, ולבסוף השהתה את כל משחקי העונה הסדירה עד להודעה חדשה. בסופו של דבר חודשה העונה ביולי 2020, במסגרת "משחקי הבועה" בדיסניוורלד אשר באורלנדו.
ב-20 בדצמבר 2020 האריך גובר את חוזהו ביוטה ב-5 שנים, בתמורה לרווח של 205 מיליון דולר. עם חתימת החוזה, הפך לסנטר המרוויח בתולדות המשחק.
בשנת 2022 הופיע ברשימת פורבס 30Under30 האירופאית.
קריירה > מינסוטה טימברוולבס

ב-1 ביולי 2022, הועבר גובר בטרייד ענק לטימברוולבס. מאליק ביזלי, פטריק בוורלי, ג'ארד ונדרבילט, ליאנדרו בולמרו והבחירה ה-22 בדראפט 2022, ווקר קסלר, עשו את דרכם ההפוכה לג'אז יחד עם 4 בחירות דראפט עתידיות של הסיבוב הראשון והזכות להחליף בחירת סיבוב ראשון נוספת ב-2026.
סטטיסטיקות הקריירה > בליגה הצרפתית

| עונה | קבוצה | משחקים | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 2010/2011 | שולה | 1 | 13.0 | 0.500 | 0.000 | 1.000 | 5.0 | 0.0 | 1.0 | 0.0 | 6.0 |
| 2011/2012 | שולה | 23 | 13.7 | 0.794 | 0.000 | 0.438 | 3.7 | 0.1 | 0.3 | 1.3 | 4.7 |
| 2012/2013 | שולה | 27 | 22.7 | 0.718 | 0.000 | 0.704 | 5.4 | 0.4 | 0.7 | 1.9 | 8.4 |
| קריירה | קריירה | 51 | 18.4 | 0.738 | 0.000 | 0.663 | 4.6 | 0.3 | 0.5 | 1.6 | 6.7 |
סטטיסטיקות הקריירה > ביורוקאפ

| עונה | קבוצה | משחקים | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 2011/2012 | שולה | 6 | 13.8 | 0.455 | 0.000 | 0.429 | 4.3 | 0.2 | 0.7 | 1.3 | 2.2 |
| 2012/2013 | שולה | 3 | 10.3 | 0.857 | 0.000 | 0.600 | 2.0 | 0.0 | 0.7 | 1.0 | 5.0 |
| קריירה | קריירה | 9 | 12.7 | 0.611 | 0.000 | 0.500 | 3.6 | 0.1 | 0.7 | 1.2 | 3.1 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | יוטה | 45 | 0 | 9.6 | 0.486 | 0.000 | 0.492 | 3.4 | 0.2 | 0.2 | 0.9 | 2.3 |
| 2014/2015 | יוטה | 82 | 37 | 26.3 | 0.604 | 0.000 | 0.623 | 9.5 | 1.3 | 0.8 | 2.3 | 8.4 |
| 2015/2016 | יוטה | 61 | 60 | 31.7 | 0.559 | 0.000 | 0.569 | 11.0 | 1.5 | 0.7 | 2.2 | 9.1 |
| 2016/2017 | יוטה | 81 | 81 | 33.9 | 0.661 | 0.000 | 0.653 | 12.8 | 1.2 | 0.6 | 2.6 | 14.0 |
| 2017/2018 | יוטה | 56 | 56 | 32.4 | 0.622 | 0.000 | 0.682 | 10.7 | 1.4 | 0.8 | 2.3 | 13.5 |
| 2018/2019 | יוטה | 81 | 80 | 31.8 | 0.669 | 0.000 | 0.636 | 12.9 | 2.0 | 0.8 | 2.3 | 15.9 |
| 2019/2020 | יוטה | 68 | 68 | 34.3 | 0.693 | 0.000 | 0.630 | 13.5 | 1.5 | 0.8 | 2.0 | 15.1 |
| 2020/2021 | יוטה | 71 | 71 | 30.8 | 0.675 | 0.000 | 0.623 | 13.5 | 1.3 | 0.6 | 2.7 | 14.3 |
| 2021/2022 | יוטה | 66 | 66 | 32.1 | 0.713 | 0.000 | 0.690 | 14.7 | 1.1 | 0.7 | 2.1 | 15.6 |
| 2022/2023 | מינסוטה | 70 | 70 | 30.7 | 0.659 | 0.000 | 0.644 | 11.6 | 1.2 | 0.8 | 1.4 | 13.4 |
| קריירה |  | 681 | 589 | 30.0 | 0.654 | 0.000 | 0.639 | 11.6 | 1.3 | 0.7 | 2.1 | 12.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | יוטה | 9 | 9 | 27.3 | 0.635 | 0.000 | 0.480 | 9.9 | 1.2 | 1.0 | 1.3 | 11.6 |
| 2017/2018 | יוטה | 11 | 11 | 34.8 | 0.655 | 0.000 | 0.603 | 10.7 | 1.0 | 0.9 | 2.3 | 13.2 |
| 2018/2019 | יוטה | 5 | 5 | 30.4 | 0.594 | 0.000 | 0.783 | 10.2 | 1.4 | 0.6 | 2.6 | 11.2 |
| 2019/2020 | יוטה | 7 | 7 | 38.6 | 0.649 | 0.000 | 0.524 | 11.4 | 1.1 | 0.6 | 1.4 | 16.9 |
| 2020/2021 | יוטה | 11 | 11 | 34.2 | 0.741 | 0.000 | 0.636 | 12.3 | 0.8 | 0.5 | 2.1 | 14.7 |
| 2021/2022 | יוטה | 6 | 6 | 32.8 | 0.636 | 0.000 | 0.682 | 13.2 | 0.5 | 0.2 | 1.0 | 12.0 |
| 2022/2023 | מינסוטה | 5 | 5 | 35.4 | 0.630 | 0.000 | 0.630 | 12.2 | 2.0 | 0.4 | 1.0 | 15.0 |
| קריירה |  | 54 | 54 | 33.4 | 0.659 | 0.000 | 0.606 | 11.4 | 1.1 | 0.6 | 1.7 | 13.6 |
הערות שוליים

↑   אלעד זאבי, הפרויקט הארוך והמפחיד ביותר ב-NBA, באתר הארץ, 5 במרץ 2015
↑  אורן לוי‏, לגדול אחרת: לקראת פתיחת עונת 2015/16 של יוטה ג'אז, באתר וואלה, 18 באוקטובר 2015
↑  2014-15 NBA Season Summary
↑  2014-15 NBA Awards Voting
↑  גובר מסכם על הארכת חוזה ביוטה, באתר Yahoo!,‏ 31 באוקטובר 2016
↑  סיכום המשחק בין יוטה לדאלאס, באתר ESPN,‏ 21 בינואר 2017
↑  סיכום המשחק בין יוטה לניו יורק, באתר ESPN,‏ 23 במרץ 2017
↑  גובר זוכה בפרס שחקן ההגנה בפעם השנייה ברציפות, באתר הג'אז, 25 ביוני 2019
↑  גובר מתנצל: "התנהגתי בחוסר אחריות, ואין לי תירוצים", באתר וושינגטון פוסט, 12 במרץ 2020
↑  Forbes 30 Under 30 2022: Celebrities, Forbes (באנגלית)
| נבחרת צרפת – אליפות העולם בכדורסל 2014 (מדליית ארד) |
| --- | --- | --- |
|  1  •  2  •  3  •  4 הרטל •  5 באטום •  6 דיו •  7 לוברן •  8 לומבאה-קאהודי •  9 ג'קסון •  10 פורנייה •   11 פיאטרוס •  12 גובר • 13 דיאו •  14 טילי • 15 גלאבל • מאמן: קולה |  1  •  2  •  3  •  4 הרטל •  5 באטום •  6 דיו •  7 לוברן •  8 לומבאה-קאהודי •  9 ג'קסון •  10 פורנייה •   11 פיאטרוס •  12 גובר • 13 דיאו •  14 טילי • 15 גלאבל • מאמן: קולה | צרפת |
| --- | --- |
בקרת זהויות :  LCCN: no2023033946  VIAF: 3904168049037638410009   WorldCat (עם VIAF): 3904168049037638410009
אגף החקירות והמודיעין

| --- | --- |

 פרטים
 מדינה:  ישראל ישראל
 שיוך:   משטרת ישראל
 סוג:  אגף מטה במשטרה
 בסיס האם:  ירושלים 
 אירועים ותאריכים
 תקופת הפעילות:  2005–הווה (כ־19 שנים)
 פיקוד
 דרגת המפקד:   ניצב
 מפקד נוכחי:  בועז בלט
 
אגף החקירות והמודיעין (בראשי תיבות: אח"ם) של משטרת ישראל היא היחידה האחראית על גילוי, פענוח וסיכול מקרי פשיעה בישראל.
בסוף שנות ה-50 של המאה ה-20 הוחלט על הקמת מעבדה לזיהוי פלילי באגף. לצורך כך גויס מאיר קפלן שהקים את היחידה וניהל אותה שנים רבות. עד היום המעבדה נחשבת לבין המובילות בעולם.
החלטה ארגונית של מפקדי המשטרה ב-1998 הביאה להקמת אגף המודיעין, בנפרד מאגף החקירות. ב-1 במאי 2005, השר לביטחון פנים בשיתוף עם מפכ"ל המשטרה החליט לאחד מחדש את אגף החקירות והמודיעין. ראש האגף הנוכחי הוא ניצב בועז בלט.
חטיבת המודיעין שבאגף היא הגוף המרכזי במשטרה שאחראי לאיסוף מודיעין בתחומי לוחמה בטרור ופלילים, והיא חלק מקהילת המודיעין הישראלית.
מבנה ארגוני > להב 433

הוקמה ב-1 בינואר 2008 כיחידת עילית למלחמה בפשע המאורגן ובשחיתות.
היחידה הארצית לחקירות הונאה (יאח"ה)
מפלג מודיעין
מפלג חקירות
כוח המשימה של יאח"ה
היחידה הארצית לחקירות בינלאומיות (יאחב"ל) - הוקמה ב-1978 כיאח"פ - היחידה הארצית לחקירת פשיעה חמורה. הוקמה בעקבות מסקנות ועדת שימרון ללחימה בפשע המאורגן.
זרוע חשיפה
מפלג הערכה
מפלג איסוף
מפלג בילוש
זרוע חקירות
רישום פלילי
פשמ"א בינ"ל - פשע מאורגן בינלאומי
המפלג פשיעה כלכלית ביטחונית
מפלג הפשיעה המאורגנת
מפלג פשיעה חמורה וסחר בנשים
היחידה הארצית לחקירת סוהרים (יאח"ס)
כוח המשימה של היאחב"ל
היחידה הארצית לחקירות כלכליות (יאל"כ)
מפלג חקירות א'
מפלג חקירות ב'
מפלג חקירות כלכלי
מפלג מודיעין
כוח המשימה של יאל"כ
היחידה הארצית לאיתור גניבות כלי רכב (אתג"ר)
מפלג חקירות
מפלג מודיעין
מפלג מבצעי
יחידה 33 - יחידת הגדעונים (חרב גדעון): היחידה הארצית לאיסוף מודיעין ולוחמה זעירה
יחידת הסייבר הארצית
מבנה ארגוני > חטיבת המודיעין

הגוף המרכזי במשטרה שאחראי לאיסוף מודיעין בתחומי לוחמה בטרור ופלילים, והיא חלק מקהילת המודיעין הישראלית.
הלבנת הון
חטיבת הסיגינט - מודיעין אותות
מחלקת המחקר
מחלקת איסוף וטכנולוגיה
מחלקת תיאום מבצעי משולב
מבנה ארגוני > חטיבת החקירות

מדור חקירות
מדור מידע פלילי
מדור סיוע חקירתי
מדור נפגעי עבירה
מחלק חוקרי מחשב
מפלג עבירות מחשב
כוח משימה של החטיבה
מדור סדר וביטחון (סו"ב)
חטיבת המעבדה לזיהוי פלילי (מז"פ)
ראו גם

מודיעין משטרתי
משטרת הפלילים הפדרלית (אוסטריה)
משטרת הפלילים הפדרלית (גרמניה)
המינהל לאיתור מבצעי של משטרת הפדרציה הרוסית
המינהל הראשי לחקירות פליליות
המחלק הפלילי המוסקבאי
יחסי אלג'יריה–מצרים

| יחסי אלג'יריה–מצרים |
| --- | --- |
אלג'יריה: מצרים


אלג'יריה: מצרים
שטח (בקילומטר רבוע)
2,381,740: 1,001,450
אוכלוסייה
46,970,063: 116,996,270
תמ"ג (במיליוני דולרים)
239,899: 395,926
תמ"ג לנפש (בדולרים)
5,107: 3,384
משטר
דמוקרטיה סמי-נשיאותית: רפובליקה

יחסי אלג'יריה–מצרים (בערבית: العلاقات الجزائرية المصرية) הם היחסים הבין-לאומיים בין הרפובליקה האלג'יראית הדמוקרטית העממית ובין רפובליקת מצרים הערבית. היחסים בין המדינות טובים, ומתקיים סחר ביניהן.
סחר

לפי 31% מערך ההון הכולל של הפרויקטים שאושרו, מצרים מדורגת במקום הראשון מתוך המדינות הזרות שמשקיעות כסף באלג'יריה מחוץ לתחום הדלק. בנושא השקעות מצריות באלג'יריה, על פי הסטטיסטיקה של שנת 2008 הכספים המועברים הגיעו לכ־5.3 מיליארד דולר. היקף חילופי הסחר בין המדינות הוערך בכמעט 1.5 מיליארד דולר בשנת 2012 (עלייה של 11% לעומת נתוני 2011). על פי נתונים שפרסמה רשות המכס האלג'ירית בינואר 2013, היצוא המצרי תפס את המקום השלישי בקרב מדינות יצוא ערביות, כאשר הייצוא מחושב בהיקף של 380.56 מיליון דולר לעומת 876.51 מיליון דולר מייבוא אלג'יריה. הייצוא העיקרי של מצרים מוערך בכמעט מיליארד ו -16 מיליון לירות מצריות ומתבטא בצורת חומרי בניין, מוצרי מזון, מוצרי מתכת, חוטי נחושת (המשמשים לחוטי חשמל), סמים, מיניבוסים, חומרים כימיים ומכשירים לחימום מים (דודי שמש, קומקומים). הייצוא האלג'יראי לעומת זאת הגיע ל 895 מיליון ו 568 אלף לירות מצריות, וכלל מוצרי מתכת, גז טבעי במצב צבירה נוזל, פרופאן, קרטונים ומזגנים.
ב־15 בפברואר 2002 השיקה רשמית ענקית התקשורת המצרית אורסקום טלקום אחזקות את נציגות החברה באלג'יריה לאחר שרכשה את רישיון ה- GSM השני במדינה. היא הפכה במהרה למפעילה של רשת הסלולרי העיקרית של אלג'יריה עם שווי של 7 מיליארד דולר החל מספטמבר 2011, ובנובמבר 2011 היה לה נתח שוק של 65% ומעל 37,000,000 מנויים המכסים 90% מאוכלוסיית המדינה. הישגיה של החברה נקלעו לגירעון בעקבות הגברת הלחץ של ממשלת אלג'יריה לקנוס אותה 1.3 מיליארד דולר בגין הפרת תקנות מטבע החוץ וכוונות הממשלה לרכוש השקעות שליטה ברשת. עם זאת, חובותיה של החברה הוקלו כאשר הסנקציות הוסרו על ידי הממשלה במרץ 2013, מה שאיפשר לה להתחיל לרכוש ולייבא טכנולוגיה וציוד חדשים, ובנוסף להקנות לה את הזכות להמיר את רווחיה. הפסיקה הגיעה כתגובה לבקשתם של בנק "ד'אלג'רי" האלג'יראי ושר האוצר של אלג'יריה שהופנתה לממשלה עם אולטימטום שאם ימשיכו הסנקציות על החברה איכות הסלולרי של כל משתמשי הרשת (90% מהאוכלוסייה) תרד משמעותית. לבסוף בוטל חובם של החברה לממשלה, אך 51% ממניותיה היו בבעלות ממשלת אלג'יריה.
יחסים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב -25 ביוני 2014, נשיא מצרים עבד אל-פתיס אל-סיסי ערך את ביקורו הרשמי הראשון בחו"ל מאז בחירתו חודש קודם לכן לאלג'יריה, שם הייתה האבטחה האזורית בראש סדר היום. שני הצדדים דנו בדרכים להתמודד עם המיליטריזם האיסלאמי בצפון אפריקה, כאשר הפגישה הגיעה בין פעילות הטרור הגואה בלוב עמה שתי המדינות חולקות גבולות ארוכים. הנשיא אל-סיסי הדגיש כי שתי המדינות צריכות לשתף פעולה ולקיים "תיאום עמדות" על מנת להתגבר על סוגיות אלה ושיתוף פעולה זה. חודש קודם לכן ביקשו שתי המדינות לקיים ועדה עליונה משותפת אלג'יראית-מצרית שתיתכנס ביוני כאשר מצרים תקיים בחירות לנשיאות. גורמים דיפלומטיים משתי המדינות אמרו לאתר "אל-מוניטור" כי "מצרים ואלג'יריה יהפכו לשתי זרועותיו של פינצר במדבר הלובי". במהלך הפגישה, אלג'יריה הסכימה להעביר 145,000 מטענים של גז טבעי נוזלי למצרים לפני סוף 2014. מטענים אלו נועדו לסייע למצרים להתגבר על משבר האנרגיה הגרוע ביותר שלה מזה שנים רבות בשל שלוש שנים רצופות של סערות קשות הפוגעות בכל חלקי הארץ.
ראו גם

יחסי החוץ של אלג'יריה
יחסי החוץ של מצרים
מדבר לוב
עיר הדובשונים

| --- | --- |
 
 סוגה:  הרפתקאות, פנטזיה

 אנימה: עיר הדובשונים
 אורך פרק:  25 דק'
 במאי:  ג'וניצ'י סאטו
 תסריטאי:  שיגרו יאנאגאווה
 אולפני אנימציה:  טואי אנימציה
 רשת שידור:  יפן Asahi Broadcasting Corporation (יפן)   ארצות הברית ניקלודיאון (ארצות הברית)   ישראל ערוץ 1 (ישראל)
 תקופת שידור מקורית:  19 בינואר 1986 – 11 בינואר 1987
 מספר הפרקים:  52

 סרט: מייפל טאון מונוגטארי
 במאי:  ג'וניצ'י סאטו
 סטודיו:  טואי אנימציה
 הופעת בכורה:  12 ביולי 1986
 משך הקרנה:  30 דקות

 אנימה: New Maple Town Stories: Palm Town Chapter
 אורך פרק:  25 דק'
 במאי:  הירושי שידארה
 אולפני אנימציה:  טואי אנימציה
 רשת שידור:  יפן All-Nippon News Network (יפן)
 תקופת שידור מקורית:  18 בינואר 1987 – 27 בדצמבר 1987
 מספר הפרקים:  52

 סרט: New Maple Town Stories: Home Town Collection
 במאי:  הירושי שידארה
 סטודיו:  טואי אנימציה
 הופעת בכורה:  14 במרץ 1987
 משך הקרנה:  30 דקות
עיר הדובשונים (ביפנית: メイプルタウン物語), היא סדרת אנימה יפנית משנת 1986 אשר הופקה על ידי אולפני טואי אנימציה וכללה 52 פרקים. הסדרה שודרה במקור ביפן ברשת Asahi Broadcasting Corporation מ-19 בינואר 1986 עד 11 בינואר 1987. בעקבות הצלחת הסדרה הופקה סדרת המשך בשם "New Maple Town Stories: Palm Town Chapter" אשר שודרה במקור בין ה-18 בינואר 1987 עד 27 בדצמבר 1987 ואשר כללה 52 פרקים.
הסדרה המקורית שודרה לאורך השנים במדינות שונות, כולל בארצות הברית בה היא שודרה בערוץ ניקלודיאון בין השנים 1987 ל-1990. בישראל הסדרה שודרה בסוף שנות השמונים בערוץ הראשון.
תקציר העלילה

הסדרה התמקדה בהרפתקאותיה של ילדה ארנבת אנתרופומורפית בשם פאטי ובבני משפחתה אשר גרים בעיר הציורית "עיר הדובשונים" אשר מכילה חיות אנתרופומורפיות ידידותיות רבות. הסדרה עוסקת לרוב בחיי היומיום שלהם, בחברויות שונות, ובאתגרים העומדים בפני תושבים העיר.
פאטי מתיידדת עם בובי הדוב, ויחד, הם חוקרים את העיר, פוגשים תושבים אחרים, ולעיתים רבות מנסים לפתור סכסוכים שונים ומנסים לסייע לשכניהם.
כדורגלן המאה של פיפ"א

| --- | --- |
 מדינה:  בין־לאומי 
 הגוף המעניק:  פיפ"א 
 תקופת הפרס:  2000 
 
כדורגלן המאה של פיפ"א היה פרס חד פעמי שיצרה פיפ"א, כדי להחליט על הכדורגלן הגדול ביותר במאה ה-20, עליו הוכרז בגאלה השנתית העולמית של פיפ"א, שנערכה ברומא ב-11 בדצמבר 2000. דייגו מראדונה ופלה היו זוכים משותפים בפרס. מראדונה זכה בפרס על סמך סקר באינטרנט, ואילו פלה זכה בפרס על סמך הצבעתם של אנשי פיפ"א, עיתונאים ומאמנים.
רקע

מאז 1991 החלה פיפ"א להעניק מדי שנה את פרס כדורגלן השנה בעולם. לקראת כניסת המילניום השלישי הוחלט בפיפ"א על עריכת הצבעה פומבית לקביעת כדורגלן המאה מטעמה. על פי התכנון המקורי התוצאות היו אמורות להיקבע על פי קולות המצביעים באתר הרשמי שלהם, במגזין הרשמי וחבר שופטים. מראדונה זכה במשאל האינטרנטי בפער גדל של 53.6% מהקולות מול 18.53% לפלה. למרות העובדה שאאוזביו, ששיחק כדורגל באופן מקצועי בעידן פלה, התמקם במקום השלישי בסקר, התלוננו רבים כי אופי האינטרנטי של הסקר גרם להטייה, משום שאוהדים צעירים יותר ראו את מראדונה משחק, אך לא את פלה. כתוצאה מהביקורת, החליטה פיפ"א להוסיף משאל שני, ומינתה ועדת "משפחת כדורגל" המורכבת מעיתונאיי כדורגל, פקידים ומאמנים, שהצביעו ובחרו את פלה לשחקן הטוב ביותר במאה עם 72.75% מהקולות. לפיכך הוחלט כי מראדונה ופלה הם זוכים משותפים בפרס.